"LEKGOTLA LA DITSHWANELO TSA BOTHO LA AFORIKABORWA Karolo 16 e letlelela tshwanelo 8 go nna le kgololesego ya tlhagisomaikutlo Mongwe le mongwe o na le tshwanelo ya go nna le kgololesego ya tlhagisomaikutlo. Tshwanelo e e akaretsa: • Kgololesego ya bobegakgang le mofuta o mongwe wa jone; • Kgololesego ya go amogela kgotsa go neela tshedimosetso kgotsa dikakanyo; • Kgololesego ya boitlhamedi jwa botaki le botshweretshi; le • Kgololesego ya borutegi le kgololesego ya tlhotlhomiso ya saense. Tshwanelo e e raya gore mongwe le mongwe o gololesegile go itlhagisa ka go dirisa tshedimosetso le dikakanyo, ka kamogelo e e kgethegileng le tshireletso ya ditshwanelo tsa tlhagisomaikutlo ka tlhotlhomiso ya saense, bobegakgang le tlhagiso ya borutegi. Tshwanelo e e tshwanetse go letlelelwa gore e dirisiwe ka bontsi, mme e lekanyeditswe moo tlhagisomaikutlo e totang e rotloetsa tirisodikgoka kgotsa e tlhotlheletsa kgobatso ya ba bangwe. Go ngongoregiwa ka tlwaelo ka ga puo ya letlhoo mo Aforikaborwa, gantsi ka mabaka a lotso, bomorafe, bong kgotsa bodumedi, tlholego ya motho, mo go dirang gore ka bobedi Lekgotla le dikgotlatshekelo tsa tekatekano di itsise dingongorego tsa go nna jalo. Ditheo tse di jaaka Lekgotla la Dingongorego la Kgaso la Aforikaborwa, Ombudsman wa Bobegakgang, CCMA le tsone di samagana le dingongorego tse di malebana le tshwanelo ya tlhagisomaikutlo. 8"